H-S Precision Pro Series 2000 HTR

H-S Precision Pro Series 2000 HTR הוא רובה צלפים בריחי תוצרת חברת H-S Precision האמריקנית. פירוש השם HTR הוא Heavy Tactical Rifle. הרובה מוצע במספר קליברים, בהם 0.308 וינצ'סטר ו-0.338 לפואה מגנום. גרסה משופרת של הרובה נמצאת בשירות צה"ל תחת השם "ברק" שנקרא לעיתים קרובות HTR 2000 או 338. רובה ה"ברק" הצה"לי מדויק מאוד: צלפים מוכשרים מסוגלים לפגוע איתו בדיוק של 0.5 דקת קשת עם תחמושת Match Grade. הרובה תוכנן במקור למטרות ציד חיות גדולות מרחוק, אך H-S Precision משווקת אותו גם לכוחות משטרה. הרובה ידוע בזכות הקנה העבה, הכבד והאיכותי שלו (רמת גימור Match Grade), העשוי מפלדת אל-חלד. הרובה מיוצר לפי מפרט שמזמין המשתמש, ובו הוא יכול לבחור בין השאר בקליבר ובאורך הקנה, כאשר הקנה הסטנדרטי שהחברה מציעה הוא באורך 24 אינץ'. החברה מציעה גם ערכת צלפים הכוללת כוונת טלסקופית, דורגל, מחסנית חיצונית, מסילות עזרים טקטיים, כלי תחזוקה ותיק נשיאה. הרובה נחשב למדויק מאוד ובקליבר 0.308 וינצ'סטר מקבץ בפיזור זוויתי של 0.8 דקת קשת (MOA) עם תחמושת M118 Special Ball רגילה ולמטה מ-0.4 דקת קשת עם תחמושת איכותית ברמת Match Grade. הרובה מסוגל לקבץ אף למטה מכך עם תחמושת איכותית במיוחד. הרובה נחשב למדויק מאוד גם בקליברים גדולים ומקבץ בפיזור זוויתי של 0.5–1.0 דקת קשת (MOA) עם תחמושת 250 גריין תואמת, ובידי צלף מיומן יכול לקבץ לעיתים גם בדיוק של 0.25 דקת קשת. צה"ל רכש את הרובה כרובה צלפים לירי מדויק לטווחים ארוכים, בקליבר 0.338 לפואה מגנום, וכיום הוא נקרא "ברק". צה"ל, בשיתוף חברת H-S Precision, ביצע ברובה מספר התאמות ושינויים על מנת להתאימו לשירות בצה"ל. שינויים אלה כללו: קנה - בחירת קנה באורך 711 מילימטרים (28.0 אינץ') להגברת הדיוק. סתרשף - הוספת בלם לוע מחברת Gemtech שהקטין בצורה משמעותית את הרתע, ואפשר לצלף לירות מהר יותר את הכדור השני. גוף הנשק - שינוי המעצה (Stock) למעצה אחוד, במקום קת מתקפלת, כדי להקטין בעיות טכניות שעלולות להיווצר. תמוכת לחי - שינוי של צורת תמוכת הלחי, כדי שתתאים לימניים ושמאליים. דו-רגלים - Harris קצרים (ולא ארוכים כמו ב-M24 SWS) כדי להצמיד את הצלף קרוב יותר לקרקע, וכך להוסיף לדיוק הירי (ככל שהיורה צמוד יותר לקרקע, כך הוא יציב יותר). ניצרה - שינוי מנגנון הניצרה מ-3 שלבים (ירי, נצור, ונצור + נעילה של הבריח) לניצרת 2 שלבים, כדי למנוע טעויות אפשריות של הצלף בתפעול הניצרה. בריח - הגדלת הידית בבריח כדי לאפשר לצלף לתפעל אותו מהר יותר בתנאי קרב. מתאם לחצובה - הוספת מסילת פיקטיני בחלק התחתון של המעצה, כדי לאפשר חיבור הנשק לחצובת ירי. כחלק מערכת הצלף ארוך טווח רכש צה"ל גם מנשאים, חצובות מנפרוטו, וכוונת לילה MUNS של חברת FLIR. רובה "ברק" צה"לי (H-S Precision Pro Series 2000 HTR 0.338 Lapua Magnum) רובה ה-HTR 2000 בקליבר 0.338 לפואה מגנום נבחר כדי לגשר על הפער בין הרמינגטון M24, רובה צלפים מדויק ואמין בקליבר 7.62x51 מ"מ נאט"ו שיעיל עד לטווח של 800 מטר, לבין רובה הבארט M82A1, רובה צלפים כבד בקליבר 12.7x99 מ"מ נאט"ו (0.5 אינץ') שיעיל עד לטווח של 1,000 מטר למטרת דמות ו-1,800 מטר למטרת חומר וציוד, אך נחשב ללא נוח ולא מדויק מספיק לרובה צלפים (הוא בעל דיוק ממוצע של 1 דקת קשת עם תחמושת Match Grade ודיוק של 3–1.5 דקות קשת עם תחמושת רגילה). צה"ל ערך סקר שוק והחליט לרכוש את ה-H-S Precision Pro Series 2000 HTR עקב ביצועיו הטובים ומחירו הזול יחסית. צה"ל וחברת H-S Precision הסבו את ה-HTR 2000 בקליבר 0.338 אינץ' לרובה צלפים צבאי. בשנת 2007 מספר רובי HTR 2000 נרכשו לניסוי ביחידות מובחרות בצה"ל. בעקבות הניסוי, הרובה נכנס לשירות במערך הצליפה של חיל הרגלים בצה"ל בשנת 2008 תחת השם "אוהד". ה-HTR 2000 זכה לטבילת אש מבצעית במבצע עופרת יצוקה וזכה לביקורות טובות. בעקבות ההצלחה הוחלט להגביר את ההצטיידות בו, ושמו של הרובה שונה ל"ברק". בשנת 2011 הוחלפה התחמושת מ-Black-Hills לתחמושת Nammo-Talley, למרות שהתחמושת החדשה הייתה איכותית מאוד, היו לה בעיות קיצוניות של שינוי מהירות הלוע ביחס לשינוי בטמפרטורה החיצונית (מעבר לתקן). לאחר ניסוי (בו זוהה הכשל) שנערך בבית הספר לקליעה וצליפה הוחלט לדרוש מהחברה בארצות הברית לבצע את השינויים הנדרשים, וב-2013 הגיעו הסדרות החדשות שעמדו בתקן ונכנסו לשירות. ב-2015 הציגה התעשייה הצבאית תחמושת 0.338 לפואה מגנום 250 גריין שאמורה לשפר את הדיוק של הרובה. צלף חי"ר של צה"ל עם ה"ברק" באליפות הצליפה בצה"ל, 2019 צלף יחידת דובדבן מתאמן במטווח במתקן אדם בירי ברובה ה"ברק". צלף חי"ר של חטיבת גבעתי עם ה"ברק" בתרגיל חטיבתי ארצות הברית מקמילן TAC-338 - רובה צלפים נוסף בקליבר 0.338 לפואה מגנום, נחשב לאחד הטובים מסוגו בעולם. נמצא בשירות הכוחות המיוחדים של ישראל וארצות הברית. הממלכה המאוחדת AWM - רובה צלפים נוסף בקליבר 0.338 לפואה מגנום, תוצרת אקורסי אינטרנשיונל, נחשב לאחד הטובים מסוגו בעולם. בעבר נטען כי הוא בשימוש ישראל. צרפת PGM 338 - רובה צלפים נוסף בקליבר 0.338 לפואה מגנום, תוצרת צרפת ארצות הברית בארט MRAD - רובה צלפים אמריקאי מודולרי שתומך גם בקליבר 0.338 לפואה מגנום, בשירות הימ"מ ויחידות מובחרות בצה"ל ישראל IWI DAN - רובה צלפים ישראלי, תוצרת IWI, בקליבר 0.338 לפואה מגנום. נמצא בשירות הקומנדו הבריטי SAS (קומנדו). מדיה וקבצים בנושא H-S Precision Pro Series 2000 HTR בוויקישיתוף רובה ה-HTR 2000 (אורכב 05.05.2016 בארכיון Wayback Machine), באתר החברה H-S Precision ביקורת על הרובה HTR 2000, באתר הצלפים Sniper Central צ'ארלס קרוון, Protecting the Holy Land - סקירה וביקורת על הרובה הצה"לי בקליבר 0.338 יותם קניספל, נשק קטלני, ביבשה, 26.4.2010 ברק באתר Isayeret דובר צה"ל בפליקר: תמונות של ה"ברק" HTR-2000 בתרג"ד 51 של חטיבת גולני: [1], [2], [3] דובר צה"ל בפליקר: תמונה של ה"ברק" HTR-2000 באימון חטיבת גבעתי צה"ל דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד). החברה נוהגת לבחון כל רובה לפני שליחתו ללקוח, ומצרפת מטרה שעליה ירה הרובה כסימוכין. לרובה שנבחן בסקירה של Sniper Central נשלחה מטרה ובה מקבץ של 0.17 אינץ' בירי ממרחק 100 מטר, השקול לדיוק של 0.148 דקת קשת (MOA). ראו כאן. ברק באתר Isayeret. גילי כהן, צלפים על הכוונת, במחנה, 17.4.2008 אמיר בוחבוט, צה"ל מציג: הנשק שסייע לחיילים בעזה, nrg, ‏ 17.2.2009 גילי כהן, זינוק של 50 אחוז במספר הצלפים שהוכשרו ב-2008; הוכפלה כמות בוגרי קורס הפריצה, במחנה, 13.5.2009. ציטוט מהכתבה: "עוד בתחום הצליפה: במהלך ימי מבצע "עופרת יצוקה" התרחשו שלושה אירועים מבצעיים בהם הצליח רובה הצלפים ארוך-הטווח החדש "אוהד" להשיג תוצאות מרשימות, ופגע במטרות בטווחים ארוכים משמעותית מיכולות הפגיעה של רובי הצליפה האחרים. את רובה הצליפה החדש תפעלו מדריכי צליפה מבית-הספר ללוחמה בטרור." ניר קוסטי, ברק אדום, במחנה, 10 בדצמבר 2009. ידיעה ב-mako-פז"ם, מצטטת את IsraelDefense,‏ 10 בספטמבר 2012. תעש מציגה תחמושת חדשה לצלפים, לרובים לשימוש צבאי ואזרחי, ישראל דיפנס, 15 בינואר 2015.